Kivalla paikalla lähellä Prenzlauer Bergiä sijaitseva yksiö. Sopii hyvin yhdelle tai kahdelle henkilölle. Metroasema aivan lähellä, samoin Mauerparkin sunnuntainen kirpputori. Myös muurin muistopaikka on ihan vieressä Bernauer Straßella. Tegelin lentoasemalta kätevä bussi+metroreitti, noin 50 minuuttia.
Asunnon siisteydessä oli huomautettavaa: sohva ja matto olivat saastaiset. Sisään- ja uloskirjautumisessa ei ollut lainkaan joustonvaraa eikä matkalaukuillekaan järjestynyt säilytystä. Asunnon ikkunat olivat sisäpihalle päin, mutta näkymä sinne sisälsi pitkän rivin roskapönttöjä. Asunnossa taas ei oltu huomioitu mahdollisuutta jätteiden lajitteluun eikä siihen saanut mitään ohjeitakaan, vain pyyntö viedä roskat lähtiessä. Hiukan töykeä mieshenkilö kävi päästämässä meidät sisään ja ainakaan me emme saaneet tarpeeksi selkeitä ohjeita oven avaamiseen: kun ensimmäisen kerran tulimme asunnolle keskenämme emme saaneet kadulta tulevaa ovea auki! Noin 15 minuutin yrittämisen jälkeen naapuri päästi meidät sisään ja opasti oven aukaisun.
Kesäkuumalla ikkunoita oli pidettävä auki, mutta samalla sisään tulvi naapurien kovaa metelöintiä, joka jatkui pitkälle iltaan.
Aivan kelvollinen majapaikka, mutta mitään luksusta saati superystävällistä kohtelua on turha odottaa.